2. pielikums

Ministru kabineta

2020. gada 18. februāra

noteikumiem Nr. 93

**Atklātā konkursa
"Ar vēsturiski piesārņotajām teritorijām saistīto risku samazināšana" projektu iesniegumu vērtēšanas kritēriji**

|  |  |  |
| --- | --- | --- |
| Nr.p. k. | Kritērijs | Vērtējums |
| **1. Administratīvie kritēriji** |
| 1.1. | Projekta iesniegums iesniegts paziņojumā norādītajā termiņā | N |  |
| 1.2. | Projekta iesnieguma veidlapā aizpildītas visas sadaļas | P |  |
| 1.3. | Projekta iesnieguma finanšu dati norādīti *euro* | P |  |
| 1.4. | Projekta iesniegums sagatavots latviešu valodā (izņemot projekta iesnieguma veidlapas sadaļas, kuras veidlapā norādīts aizpildīt angļu valodā), un tam pievienoti visi nolikumā noteiktie iesniedzamie dokumenti (sagatavoti latviešu valodā vai tiem pievienots tulkojums latviešu valodā) | P |  |
| 1.5. | Projekta iesniegums noformēts atbilstoši elektronisko dokumentu apriti regulējošo normatīvo aktu prasībām, tai skaitā projekta iesniegums parakstīts ar drošu elektronisko parakstu | N |  |
| 1.6. | Projekta iesnieguma veidlapu parakstījusi projekta iesnieguma iesniedzēja institūciju pārstāvēttiesīga vai pilnvarota persona | P |  |
| **2. Atbilstības kritēriji** |
| 2.1. | Projekta iesnieguma iesniedzējs atbilst Ministru kabineta 2020. gada 18. februāra noteikumos Nr. 93 "Norvēģijas finanšu instrumenta 2014.–2021. gada perioda programmas "Klimata pārmaiņu mazināšana, pielāgošanās tām un vide" īstenošanas noteikumi" (turpmāk – Ministru kabineta noteikumi) noteiktajam projekta iesnieguma iesniedzēja veidam | N |  |
| 2.2. | Projekta iesnieguma iesniedzējam un tā partnerim, ja tas ir no Latvijas Republikas, nav nodokļu parādu Latvijas Republikā, tai skaitā valsts sociālās apdrošināšanas obligāto iemaksu parādu, kas kopsummā katram atsevišķi pārsniedz 150 *euro* | P |  |
| 2.3. | Projekta partneris atbilst Ministru kabineta noteikumos noteiktajam projekta partnera veidam | N/ (NA) |  |
| 2.4. | Projektā ir plānota sabiedrības izpratnes veicināšanas kampaņa, kas ietver vismaz divus informatīvus pasākumus par aktuāliem jautājumiem vides un klimata jomā | N |  |
| 2.5. | Projekta mērķis atbilst Ministru kabineta noteikumos noteiktajam atklātā konkursa mērķim | N |  |
| 2.6. | Projekta iesniegumā aprakstīti klimata pārmaiņu riski, kas pamato ietekmi uz piesārņojuma izplatīšanos | P |  |
| 2.7. | Iedzīvotāju skaits administratīvajā teritorijā, kur tiek īstenota sanācija un kas pēc projekta īstenošanas gūs labumu no samazināta piesārņojuma riska, ir vismaz 4000 | N |  |
| 2.8. | Projekta mērķis atbilst nacionālajiem attīstības plānošanas dokumentiem | N |  |
| 2.9. | Projekta iesniegumā plānotie sasniedzamie rezultāti ir precīzi definēti, pamatoti un izmērāmi, un projekts veicinās programmas rezultāta un iznākuma rādītāju sasniegšanu | P |  |
| 2.10. | Projektu paredzēts īstenot vēsturiski piesārņotā vietā, kur nevar piemērot principu "piesārņotājs maksā", jo persona, kas ir atbildīga par piesārņojuma radīšanu, valstī vairs nepastāv, kā arī nav tieša tās saistību un pienākumu pārņēmēja un valsts vai pašvaldības institūcijas nevarēja novērst šāda piesārņojuma rašanos | N |  |
| 2.11. | Projektu paredzēts īstenot vietā, kas reģistrēta piesārņoto un potenciāli piesārņoto vietu reģistrā un saskaņā ar reģistra datiem ir atzīta par piesārņotu vietu  | N |  |
| 2.12. | Nekustamais īpašums, kura teritorijā atrodas vēsturiski piesārņotā vieta, ir valsts vai pašvaldības īpašums un ir projekta iesnieguma iesniedzēja īpašumā vai valdījumā | N |  |
| 2.13. | Saskaņā ar projekta iesniegumu programmas līdzfinansējuma: |  |
| 2.13.1. | intensitāte nepārsniedz Ministru kabineta noteikumos noteikto maksimālo programmas līdzfinansējuma intensitāti | N |  |
| 2.13.2. | apmērs nav mazāks par Ministru kabineta noteikumos noteikto pieļaujamo minimālo apmēru vai nav lielāks par noteikto maksimālo apmēru | N |  |
| 2.14. | Projekta iesniegumā iekļautās attiecināmās izmaksas, darbības un izmaksu pozīcijas atbilst Ministru kabineta noteikumiem, tai skaitā nepārsniedz noteiktos izmaksu ierobežojumus | P |  |
| 2.15. | Projekta izmaksu un ieguvumu analīze izstrādāta atbilstoši projekta iesniegumu atlases nolikumam (tai skaitā ekonomiskā analīze, alternatīvu analīze, risku analīze, projekta finansēšanas plāns, projekta naudas plūsmas plāns, fiksēto izmaksu analīze pēc sanācijas darbu veikšanas, līdzfinansējuma saņēmēja kredītsaistību apjoms, sanācijas (tai skaitā būvdarbu) indikatīvā tāme) | P |  |
| 2.16. | Projektā paredzētās darbības plānots pabeigt līdz 2024. gada 30. aprīlim | P |  |
| 2.17. | Iesniegumā sniegtā informācija apliecina, ka projekta iesniedzējs nodrošinās projekta rezultātu ilgtspējību un ka monitoringa izmaksas pēc sanācijas ir atbilstoši plānotas | P |  |
| 2.18. | Projekta iesnieguma iesniedzējam ir pietiekama administrēšanas, īstenošanas un finanšu kapacitāte projekta īstenošanai | N |  |
| 2.19. | Projekta iesniegumā nav iekļautas darbības, kurām atbalsts kvalificējams kā komercdarbības atbalsts: | Jāatbilst vismaz vienam no apakš­kritērijiem |
| 2.19.1. | projekta ietvaros sanācijai paredzētā teritorija ir publiski pieejama  | P |
| 2.19.2. | projekta ietvaros atbalsts plānotajām aktivitātēm neatbilst vismaz vienai no komercdarbības atbalstu raksturojošām pazīmēm, kuras norādītas Komercdarbības atbalsta kontroles likuma 5. pantā (apakškritēriju vērtē, ja 2.19.1. apakškritērijā ir saņemts negatīvs vērtējums) |
| **3. Kvalitātes kritēriji** |
| 3.1. | Projekta gatavības pakāpe, veicot vēsturiski piesārņotās vietas izpēti (pēdējā gada laikā pirms projekta iesniegšanas veikta detalizēta izpēte):  | Jāiegūst vismaz 1 punkts  |
| 3.1.1. | nav uzsākta ietekmes uz vidi novērtējuma vai ietekmes sākotnējā izvērtējuma procedūra (ja attiecināms) vai nav izstrādāts sanācijas uzdevums, vai nav noteikts piesārņojošo vielu apjoms un nav fiksēti piesārņojuma avoti, vai nav noteikta plānotā sanācijas metode | 0 |
| 3.1.2. | ir uzsākta vai pabeigta ietekmes uz vidi novērtējuma vai ietekmes sākotnējā izvērtējuma procedūra (ja attiecināms), izstrādāts sanācijas uzdevums, noteikts piesārņojošo vielu apjoms un fiksēti piesārņojuma avoti, kā arī ir noteikta plānotā sanācijas metode | 1 |
| 3.1.3. | ir uzsākta vai pabeigta ietekmes uz vidi novērtējuma vai ietekmes sākotnējā izvērtējuma procedūra (ja attiecināms), izstrādāts sanācijas uzdevums, noteikts piesārņojošo vielu apjoms un fiksēti piesārņojuma avoti, kā arī ir noteikta plānotā sanācijas metode, ir sagatavots pamatots veicamo darbu saraksts un laika grafiks | 3 |
| 3.1.4. | ir uzsākta vai pabeigta ietekmes uz vidi novērtējuma vai ietekmes sākotnējā izvērtējuma procedūra (ja attiecināms), izstrādāts sanācijas uzdevums, noteikts piesārņojošo vielu apjoms un fiksēti piesārņojuma avoti, noteikta plānotā sanācijas metode, ir sagatavots pamatots veicamo darbu saraksts un laika grafiks, izstrādāta tehniskā specifikācija sanācijas darbu iepirkumam | 5 |  |
| 3.2. | Ja projekta ietvaros plānots veikt augsnes sanāciju – teritorijā konstatētie augsnes un grunts kvalitātes normatīvi norāda, ka: | Kritērijs dod papildu punktus |
| 3.2.1. | ir pārsniegts piesardzības robežlielums (B vērtība) | 1 |
| 3.2.2. | ir pārsniegts kritiskais robežlielums (C vērtība) | 3 |
| 3.3. | Ja projekta ietvaros plānots veikt sanāciju ūdens vidē – teritorijā konstatētie ūdens vai grunts kvalitātes normatīvi norāda, ka: | Kritērijs dod papildu punktus |
| 3.3.1. | ir konstatētas ūdens videi bīstamas ķīmiskas vielas un to daudzums pārsniedz gada vidējo koncentrāciju virszemes ūdeņos vai robežlielumu pazemes ūdeņos, vai grunts kvalitātes pirmo robežlielumu | 1 |
| 3.3.2. | ir konstatētas prioritāri bīstamās vielas un to daudzums pārsniedz maksimāli pieļaujamo koncentrāciju virszemes ūdeņos vai robežlielumu pazemes ūdeņos, vai grunts kvalitātes otro robežlielumu | 3 |
| 3.4. | Piesārņotās vietas teritorija Baltijas jūras rīcības programmā:  | Kritērijs dod papildu punktus |
| 3.4.1. | nav iekļauta t. s. karsto punktu (*Hot Spots*) sarakstā kā aktīva vieta | 0 |
| 3.4.2. | ir iekļauta t. s. karsto punktu (*Hot Spots*) sarakstā kā aktīva vieta | 3 |
| 3.5. | Piesārņotās vietas teritorija: | Kritērijs dod papildu punktus |
| 3.5.1. | nav iekļauta *Natura 2000* tīklā  | 0 |
| 3.5.2. | ir iekļauta *Natura 2000* tīklā | 1 |
| 3.6. | Iedzīvotāju skaits administratīvajā teritorijā, kur tiek īstenota sanācija un kas pēc projekta īstenošanas gūs labumu no samazināta piesārņojuma riska, ir: | Kritērijs dod papildu punktus |
| 3.6.1. | no 4000 līdz 10 000 (neieskaitot)  | 0 |
| 3.6.2. | no 10 000 līdz 30 000  | 3 |
| 3.6.3. | vairāk nekā 30 000 | 5 |
| 3.7. | Projekta aktivitāšu īstenošanai: | Kritērijs dod papildu punktus |
| 3.7.1. | nav piesaistīts Norvēģijas projekta partneris | 0 |
| 3.7.2. | ir piesaistīts projekta partneris – valsts, pašvaldības vai privāta, vai nevalstiskā organizācija, kas reģistrēta kā juridiska persona Norvēģijā, un tas sniedz ieguldījumu projekta mērķu sasniegšanā | 2 |
| 3.8. | Sabiedrības izpratnes veicināšanas kampaņas īstenošanā:  | Kritērijs dod papildu punktus |
| 3.8.1. | nav iesaistīts projekta partneris – nevalstiska organizācija  | 0 |
| 3.8.2. | ir iesaistīts projekta partneris – nevalstiska organizācija | 2 |
| 3.9. | Projektā plānotā sabiedrības izpratnes veicināšanas kampaņa ietver: | Kritērijs dod papildu punktus |
| 3.9.1. | divus sabiedrības izpratnes veicināšanas pasākumus par aktuāliem jautājumiem vides un klimata jomā, sniedzot aprakstu par plānotajām aktivitātēm un mērķa grupu iesaisti | 1 |
| 3.9.2. | vismaz trīs sabiedrības izpratnes veicināšanas pasākumus par aktuāliem jautājumiem vides un klimata jomā, sniedzot aprakstu par plānotajām aktivitātēm un mērķa grupu iesaisti | 2 |
| 3.9.3. | vismaz trīs sabiedrības izpratnes veicināšanas pasākumus par aktuāliem jautājumiem vides un klimata jomā un Norvēģijas finanšu instrumenta ieguldījumu un lomu vides kvalitātes uzlabošanā un piesārņojuma riska mazināšanā, sniedzot aprakstu par plānotajām aktivitātēm un mērķa grupu iesaisti | 3 |

Piezīmes.

1. N – ja saņemts negatīvs vērtējums, projekta iesniegumu noraida.

2. P – ja saņemts negatīvs vērtējums, var pieņemt lēmumu par projekta apstiprināšanu ar nosacījumu (projekta iesniedzējs nodrošina atbilstību kritērijam lēmumā noteiktajā laikā), izņemot gadījumu, ja negatīvs vērtējums saņemts 2.19.1. apakškritērijā.

3. NA – neattiecas. Ja norādītais kritērijs nav attiecināms uz konkrēto projekta iesnieguma iesniedzēju, projektu šajā kritērijā nevērtē.

Vides aizsardzības un

reģionālās attīstības ministrs J. Pūce